cyanic-selkie/wikianc huggingface dataset:
Mustafa IV
Kad pret Selimu III sacēlās jeničeri, Mustafa pievīla sultānu un bija jeničeru pusē, kuri sultānu gāza un par jauno valdnieku iecēla Mustafa. Tomēr citi joprojām cienīja Selimu III un 1808. gadā Mustafa Bajrakdars sarīkoja karagājienu uz Konstantinopoli ar nolūku atgriezt Selimu III pie varas. Lai neviens cits nevarētu nokļūt tronī, Mustafa IV lika Selimam III un otram savam brālim Mahmudam II izpildīt nāvessodu. Selimu III paspēja nogalināt, bet Mahmudu II bija paslēpusi viņa māte un tādēļ viņš, pēc veiksmīgas Mustafa IV gāšanas, kļuva par nākamo sultānu. 1807. gadā, kaujā pret krieviem Dardaneļu jūras šaurumā Mustafa IV zaudēja un tādēļ viņam pašam vēlāk tika izpildīts nāvessods.
Elektrovilcienu maršruts Tallina—Pēskila—Tallina
Tallina—Pēskila—Tallina (et) ir piepilsētas elektrovilcienu maršruts Igaunijā. Tā garums ir 11 km un tas pilnībā iekļaujas Tallinas pilsētas robežās. Piepilsētas elektrovilcienu maršruts Tallina—Pēskila—Tallina ir viens no 1870. gadā uzbūvētā dzelzceļa Paldiski (Baltijas Osta)—Rēvele—Sanktpēterburga iecirkņiem.
Tallina—Pēskila ir pirmais elektrificētais dzelzceļa iecirknis dzelzceļa līnijā Tallina—Keila—Paldiski, kā arī Igaunijā un Baltijas valstīs kopumā. Tā elektrifikācija tika uzsākta 1923. gadā, bet jau 1924. gada 21. septembrī tas tika nodots ekspluatācijā.
Maršrutu apkalpo valsts akciju sabiedrības Eesti Raudtee meitas uzņēmums Elektriraudtee.
Dzelzceļa iecirknī Tallina—Pēskila ir 9 pieturas:
Anatolijs Kinahs
Anatolijs Kinahs (uk; dzimis, Bratušanos, Moldovā) ir Ukrainas politiķis. Viņš bija premjerministrs no līdz. Vēl piecas dienas Kinahs bija premjerministra pienākumu izpildītājs.
No 2005. gada 27. septembrim līdz 2006. gada 16. maijam Kinahs bija Ukrainas Nacionālās drošības un aizsardzības padomes sekretārs.
Šteinberga
Šteinberga (de, no Stein — 'akmens' un Berg — 'kalns'; vīriešu dzimtē Šteinbergs) ir vācu cilmes uzvārds. Cilvēki ar šo uzvārdu:
Māris Grīnblats
Māris Grīnblats (dzimis ; miris ) bija latviešu politiķis, bijis piecu Saeimas sasaukumu deputāts, kā arī Latvijas Republikas izglītības un zinātnes ministrs laikā no 1995. līdz 1997. gadam. Pārstāvēja Nacionālo apvienību, kā arī tās priekšteces "Tēvzemei un Brīvībai" un TB/LNNK.
Dzīvesgājums
M. Grīnblats 1973. gadā beidza Kuldīgas 1. vidusskolu, 1982. gadā absolvēja P. Stučkas Latvijas Valsts universitātes Vēstures un filozofijas fakultāti. Strādājis par sociologu, skolotāju.
Politiskā darbība
M. Grīblats aktīvi iesaistījās Atmodas laika notikumos. 1988. gadā iestājies Latvijas Tautas frontē. No 1990. līdz 1993. gadam viņš bija Pilsoņu kongresa delegāts, priekšsēdētāja vietnieks, priekšsēdētājs. Viens no partijas "18. novembra savienība" izveidotājiem un dalībniekiem.
No 1992. gada M. Grīnblats bija apvienības "Tēvzemei un Brīvībai" biedrs. Viņš bija Saeimas deputāts visos piecos tās sasaukumos no Latvijas neatkarības atjaunošanas līdz 2010. gadam, noliekot deputāta mandātu vien uz laiku, kamēr ieņēma izglītības un zinātnes ministra, kā arī Ministru prezidenta biedra amatu Andra Šķēles pirmajā Ministru kabinetā. Pēc 6. Saeimas vēlēšanām 1995. gadā M. Grīnblats bija nominēts Ministru prezidenta amatam, tomēr Saeima viņa piedāvāto valdību noraidīja ar 51 balsi pret, 48 balsīm par, un vienam deputātam atturoties. No 2002. līdz 2010. gadam M. Grīnblats bija "Tēvzemei un Brīvībai"/LNNK Saeimas frakcijas priekšsēdētājs. Bijis arī partijas "Tēvzemei un Brīvībai" priekšsēdētājs (1996—2002).
2010. gadā M. Grīnblats nesekmīgi kandidēja 10. Saeimas vēlēšanās no Nacionālās apvienības saraksta, neiekļūstot parlamentā pirmo reizi kopš Latvijas neatkarības atjaunošanas. Viņš kļuva par apvienības Saeimas frakcijas konsultantu, turpinot darboties šajā amatā arī divos nākamajos Saeimas sasaukumos.
Miris 2021. gada 14. martā.
Elvis Mihaiļenko
Elvis Mihaiļenko (dzimis Jūrmalā) ir profesionāls bokseris no Latvijas, pirmais Latvijas čempions profesionālajā boksā (izcīnīja titulu 2004. gada 16. septembrī Ķīpsalā, Rīgā). Pirmais no Latvijas bokseriem, kurš izcīnījis kādu no prestižākajiem tituliem profesionālajā boksā: 2002. gada 3. oktobrī Madridē WBA Intercontinental, 12 raundos pēc punktiem pieveicot Spāniju pārstāvošo Rumānijas čigānu, Alehandro Lakatosu (Alejandro Lakatos). Šī uzvara ierindoja Elvi Eiropas un pasaules reitingu spēcīgāko pussmagsvaru desmitniekā. Kā arī divkārtējais Eiropas Savienības (EBU-EU) čempions, 2004. gada 11. jūnijā Kopenhāgenā atņēma titulu Zviedrijas bokserim Džovanni Alvarezam (Giovanni Alvarez), bet 2005. gada 12. martā aizstāvēja to pret Vācijas sportistu Kaju Kurcavu (Kai Kurzawa), Cvikavā, Vācijā.
Cīnījās pussmagajā svara kategorijā līdz 79,4 kg. Ringā aizvadīja 20 cīņas, kurās guva 18 uzvaras, 1 zaudējumu, 1 neizšķirtu.
Profesionālo karjeru aizvadīja Londonā (Peacock Promotion) un Hamburgā (Universum-Box Promotion). Aizvadījis kopējas treniņnometnes ar izciliem bokseriem. Vairākkārt aizvadījis treniņcīņas ar tādiem slaveniem pasaules čempioniem kā velsieti Džo Kalzagi (Joe Calzaghe), dāni Mikelu Kesleru (Mikkel Kessler), ungāru Žoltu Erdei (Zsolt Erdei), horvātu Stipi Drevsu (Stipe Drews), angli Deividu Heju (David Haye).
Amatieros izcīnīja Latvijas čempiona nosaukumu 1997. gadā pussmagajā svarā (81 kg), kā arī kļuva par Eiropas kikboksa čempionu 1998. gadā un divkārtējo Latvijas čempionu (1998., 1999.). Viņa treneris, starptautiskās klases sporta meistars, 1965. gada Eiropas čempions, Andrejs Dolgovs. Pārstāvēja Rīgas Tehniskās universitātes boksa klubu un Budo cīņu centru.
Pieturējās pie agresīvas uzbrūkošas taktikas, piespiežot pretiniekus atkāpties, vai cīnīties tūvcīņā, ļoti bieži un aktīvi izdarīja sitienus ar priekšējo kreiso roku.
2008. gadā pievērsās sportistu menedžmentam un cīņu šovu rīkošanai, dibināja biedrību Fighter Elvis Promotion. Ir absolvējis Ekonomikas un Kultūras Augstskolu (EKA), pēc izglītības angļu valodas tulks.
Pašreiz ir treneris, kā arī komentē boksa pārraides Viasat Sport Baltic kanālā.
1504. gads
1504. gads bija garais gads, kas pēc Jūlija kalendāra sākās pirmdienā.
Papīra lapas formāts
Papīra lapas formāts ir standarta taisnstūrveida papīra lapas izmērs. Pasaulē visizplatītākais ir A4 standarts, kur papīra lapas izmēri ir 210x297 mm.
ISO 216
ISO 216 starptautiskais papīra lapas standarts nozīmē to, ka lielākā lapas izmēra laukums ir 1 m2. Šo standartu pieņēma visas valstis, izņemot ASV un Kanādu. Meksikā un Filipīnās, neskatoties uz standarta pieņemšanu, joprojām populārs ir amerikāņu formāts "Letter".
Visiem papīra formātiem ir viena un tā pati malu garuma attiecība un tā ir aptuveni vienāda ar skaitļa 2 kvadrātsakni, jeb 1:1,4142, t.i. garākā mala ir apmēram 1,4 reizes garāka par īsāko.
A sērija
Pats lielākais papīra lapas formāts ir A0 ar papīra lapas laukumu 1 m2. Garākā mala šāda formāta lapai ir 1,189 m gara, jeb divnieka ceturtās pakāpes sakne (kvadrātsakne no skaitļa divi kvadrātsaknes), bet īsākā mala ir šī paša lieluma apgrieztais lielums, jeb apmēram 0,841 m, turklāt abu šo malu reizinājums dod 1 metru.
B sērija
Bez A formātu sērijas pastāv arī mazāk pazīstama B formātu sērija. B formātu sērijas lapu laukums ir vidējais starp analogiem A formātu laukumiem. Piemēram, B1 formāta lapas laukums atrodas starp A0 un A1 laukumiem un ir 0,71 m2. Tādēļ B0 formāta lapas izmērs ir 1000 x 1414 mm. Šo papīru parasti neizmanto birojos, bet B0 formāts labi noder plakātiem, B5 izmanto grāmatām. Vēl šos formātus izmanto aploksnēm un pasēm.
C sērija
C sēriju izmanto tikai aploksnēm un tā atbilst ISO 269 standartam. C lapas laukums ir vienāds ar vidējo A un B laukumu ar to pašu numuru. Piemēram, C4 laukums ir vidējais starp A4 un B4 lapu laukumiem, turklāt C4 ir lielāks par A4, bet mazāks par B4. Labums no tā visa ir tāds, ka A4 formāta lapu var ērti ielikt C4 formāta aploksnē, bet C4 aploksni var ielikt B4 aploksnē.
Kļūdas, kuras ir pieļaujamas standartos:
Ziemeļamerikas standarts
Visbiežāk tiek izmantoti "Letter", "Legal" un "Tabloid" formāti. "Letter" formāta papīra lapas izmērs ir 216x279 mm. Šāds papīra lapas standarts ir ASV, Kanādā, Filipīnās, Meksikā un to izmanto arī dažās Dienvidamerikas valstīs.
Ukrainas premjerministri
Ukrainas premjerministrs (uk) ir Ukrainas valdības vadītājs. Šis ir Ukrainas premjerministru saraksts.
30px Ukrainas Tautas Republika (1917 — 1918; 1918 — 1921) 30px
{{legend| #CE0000 | Ukrainas Sociāldemokrātiskā strādnieku partija |border=1px solid #AAAAAA}} {{legend| #2E8B57 | Ukrainas Demokrātiskā partija |border=1px solid #AAAAAA}} {{legend| #ED1B34 | Ukrainas Sociālistu revolucionāru partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
30px Ukrainas Valsts (1918) 30px
{{legend| #0080FF | Konstitucionālā demokrātiskā partija |border=1px solid #AAAAAA}} {{legend| #0000FF | 17. oktobra savienība |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
<!--
Ministru padomes priekšsēdētājs
-->
30px Ukraina (1991-pašlaik) 30px
{{legend| #1AA260 | Tautas demokrātiskā partija |border=1px solid #AAAAAA}} {{legend| #A8B4AB | Rūpnieku un uzņēmēju partija |border=1px solid #AAAAAA}} {{legend| #000F89 | Reģionu partija |border=1px solid #AAAAAA}} {{legend| #DC143C | Visas Ukrainas savienība "Tēvzeme" |border=1px solid #AAAAAA}} {{legend| #FF8000 | Mūsu Ukraina |border=1px solid #AAAAAA}} {{legend| #FFA700 | Tautas fronte |border=1px solid #AAAAAA}} {{legend| #960018 | Petro Porošenko bloks "Solidaritāte" |border=1px solid #AAAAAA}} {{legend| #00FF00 | Tautas kalps |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
3. oktobris
3. oktobris ir 276. gada diena pēc Gregora kalendāra (277. garajā gadā). Līdz gada beigām ir atlikušas 89 dienas.
Vārda dienas
Elza, Ilizana
1484. gads
1484. gads bija garais gads, kas pēc Jūlija kalendāra sākās ceturtdienā.
Stīvens Hukers
Stīvens Hukers (en; dzimis Melburnā, Austrālijā) ir austrāliešu vieglatlēts, startē kārtslēkšanas disciplīnā. S. Hukeram pieder olimpiskais rekords kārtslēkšanā, ko viņš uzstādīja 2008. gada Vasaras Olimpiskajās spēlēs Pekinā. Viņa personīgais rekords 6,00 metri ir otrs labākais personīgais rekords pasaulē pēc leģendārā Sergeja Bubkas.
S. Hukers ar izcīnīto zeltu 2008. gada Pekinas Olimpiādē kļuva par pirmo austrāliešu vieglatlētu vīrieti, kam ir izdevies kļūt par olimpisko čempionu kopš 1968. gada olimpiādes Mehiko.
Tāpat S. Hukers kļuva par 2009. gada pasaules čempionu, par spīti cirkšņa savainojumam. Hukers par čempionu kļuva, veicot tikai divus mēģinājumus. Viņa pirmais lēciens 5,85 m augstumā bija neveiksmīgs, taču 5,90 metru augstumu viņš pārvarēja ar pirmo piegājienu.
Sešstūris
Sešstūris ir daudzstūris ar sešām malām. Sešstūra leņķu summa ir 720°. Tam ir 9 diagonāles. Katrs regulāra sešstūra leņķis ir 120° liels.
Lemurveidīgie
Lemurveidīgie (Lemuriformes) ir vienīgā mūsdienās dzīvojošo slapjdeguna pērtiķu (Strepsirrhini) infrakārta, kurā ir 2 virsdzimtas: Madagaskarā dzīvojošie lemuri un lori no Āfrikas un Āzijas. Tomēr starp sistemātiķiem nav vienprātības par lemurveidigo infrakārtas sistemātiku. Ir zinātnieki, kas lemurveidīgo infrakārtā sistematizē tikai lemurus, bet lorus izdala atsevišķā lorveidīgo infrakārtā (Lorisiformes).
Kopīgās īpašības
Visiem slapjdeguna pērtiķiem, izņemot slaidpirkstaiņus, ir zobu-ķemme: priekšzobi un ilkņi aug tādā veidā, kas ir piemēroti kažoka tīrīšanai un izķemmēšanai. Kažoka kopšanai ir vēl viena adaptācija - tualetes nags, kas aug uz pēdas otrā pirksta, toties īkšķis gan plaukstām, gan pēdām novietots pretī pārējiem pirkstiem. Lemurveidīgajiem tāpat kā pārējiem primātiem ir 5 pirksti gan rokām, gan kājām. Lielākajai daļai sugu pirkstu nagi ir plakani. Smadzeņu lielums pret ķermeņa masu ir mazāks kā to radiniekiem no sausdeguna pērtiķu apakškārtas, kas liecina par zemāku inteliģenci. Toties tiem ir labāk attīstīta oža.
1984. gads
1984. gads bija garais gads, kas pēc Gregora kalendāra sākās svētdienā.
Džo Kvimbijs
Džozefs "Džo" Kvimbijs (en), vairāk zināms kā Dimantu Džo (en) vai vienkārši mērs Kvimbijs (en), ir tēls animācijas seriālā "Simpsoni". Kvimbijs ir Springfīldas mērs, demokrāts. Džo ir viltīgs politiķis, kura vienīgās intereses ir vara, papildu ienākumi un sievietes. Papildu ienākumi ir pilsētas budžeta izmantošana personiskām vajadzībām, kukuļi no Resnā Tonija un pieeja lielam jaunu skaistuļu skaitam.
Ķišķu kapi
Ķišķu kapi ir atklāta kapsēta Neretas pagastā. Tie atrodas uzkalniņā pie Neretas—Rites ceļa, aptuveni 4 km no Neretas starp autoceļu P73 un Salātes upi. Kapsētas austrumu daļā atrodas daļēji slēgtie luterāņu kapi, rietumu — atklātie katoļu kapi.
Kapsētas teritorijā atrodas kapela-kapliča, abās kapu pusēs pieejamas tualetes, kā arī divas akas ūdens ieguvei
Kišķu kapos ir Jāņa Jaunsudrabiņa meitas un sievas, krusttēva un vecvecāku atdusas vietas. Rakstnieks Jānis Jaunsudrabiņš šajos kapos tika pārapbedīts 1997. gada 13. septembrī. Vecajā kapu daļā ir senas apbedījumu vietas.
Kirils Ševeļovs
Kirils Ševeļovs (dzimis ) ir bijušais Latvijas futbolists, aizsargs.
2009. gada sezonu viņš aizvadīja FK Daugava Rīga rindās, 24 spēlēs gūstot 4 vārtus, bet pēc sezonas pievienojās Skonto.
Vitālijs Maksimenko
Vitālijs Maksimenko (dzimis ) ir Latvijas futbolists, aizsargs, Latvijas futbola izlases spēlētājs. Kopš 2022. gada janvāra pārstāv Latvijas Virslīgas klubu RFS.
Klubos
Maksimenko ir Skonto futbola sistēmas audzēknis (JFC Skonto 1996-2003). Savu karjeru viņš uzsāka Rīgas futbola klubā "FSK Daugava 90". 2009. gadā tika izīrēts Krievijas klubam PFK CSKA Maskava, kur spēlēja dublieru sastāvā. 2010. gada martā pievienojās Skonto FC.
Kopā ar Skonto FC 2010. gadā ir izcīnījis Latvijas čempiona titulu, 2011. gadā — Baltijas Kausu, 2012. gadā — Latvijas kausu.
No 2013. gada janvāra pārstāvēja Anglijas klubu Brighton & Hove Albion F.C., kas tobrīd spēlēja Anglijas otrajā pēc spēka līgā Championship. Viņš ar šo klubu noslēdza līgumu uz 2,5 gadiem. Neaizvadījis nevienu oficiālu spēli, jau martā tika izīrēts citam Anglijas klubam Yeovil Town F.C., kas spēlēja Anglijas trešajā spēcīgākajā līgā League One. Īres līgums ar Yeovil Town beidzās 17. aprīlī. Vēlāk tika izīrēts arī Skotijas klubam Kilmarnock un Nīderlandes komandai VVV-Venlo. 2015. gada jūlijā atgriezās Latvijā, pievienojoties FK Liepāja. Tomēr jau tā paša gada augusta beigās pārgāja uz Austrijas Bundeslīgas klubu SV Mattersburg.
2017.—2018. gada sezonā spēlēja Polijas klubā Ņecečas "Bruk-Bet Termalica", bet no 2018. gada jūlija pārstāvēja Slovēnijas klubu Lubļanas "Olimpija". 2018.—2019. gada sezonā kļuva par Slovēnijas kausa ieguvēju. 2020. gada janvārī pārtrauca līgumu ar Slovēnijas klubu un pievienojās Japānas klubam Omiya Ardija.
.fk
.fk ir augšējā līmeņa domēns (ccTLD), kura paredzētais pielietojums ir saistīts ar Folklenda Salām. Domēns izveidots 1997. gadā. Domēna sponsors ir Folklenda Salu valdība, bet domēnu reģistrēšanu nodrošina Falkland Islands Development Corporation. Lai reģistrētu domēnu, reģistrētājam ir jābūt Foklenda Salu iedzīvotājiem. Reģistrācija ir iespējama tikai trešajā līmenī zem šādiem otrā līmeņa domēniem: .co.fk, .org.fk, .gov.fk, .ac.fk, .nom.fk un .net.fk.
Ārējās saites
Toppdomän
Komjaunatne
Komjaunatne jeb oficiāli Vissavienības Ļeņina komunistiskā jaunatnes savienība (VĻKJS,  — ВЛКСМ) bija faktiskā Padomju Savienības komunistiskās partijas jaunatnes organizācija no 1918. līdz 1991. gadam, kurā uzņēma jauniešus vecumā no 14 līdz 28 gadiem.
Katrā PSRS republikā bija sava vietējā komjaunatnes apakšorganizācija – Latvijas PSR tā bija Latvijas Ļeņina Komunistiskā jaunatnes savienība (LĻKJS).
Vēsture
1918. gada 29. oktobrī izveidoja Krievijas komunistiskās jaunatnes savienību (KKJS), bet 1924. gadā KKJS tika piešķirts Vladimira Ļeņina vārds un tās jaunais nosaukums bija Krievijas Ļeņina komunistiskās jaunatnes savienība (KĻKJS).
Pēc Padomju Savienības izveidošanas komjaunatni 1926. gadā pārsauca par Vissavienības Ļeņina komunistiskās jaunatnes savienību (VĻKJS).
Lai gan oficiāli VĻKJS bija neatkarīga jaunatnes organizācija, faktiski tā darbojās kā Komunistiskās partijas jaunatnes nodaļa un to dēvēja par PSKP "palīgu un rezervēm". Komjaunatnes biedru maksimālais pieļaujamais vecums bija 28 gadi. Tajā, sākot no 14 gadu vecuma, varēja iestāties arī pionier i. Komjaunatnes biedri (komjaunieši un komjaunietes), kas izcēlās ar aktivitāti, varēja iegūt dažādas privilēģijas, atzinību un apbalvojumus, kas bieži ļāva ātrāk kāpt pa karjeras kāpnēm pēc iestāšanās partijā. Biedri tika gatavoti kā ražošanas speciālisti, kā arī devās uz Vidusāziju u.c. PSRS apgabaloiem piedalīties "neskarto zemju apgūšanā" – infrastruktūras celtniecībā nomaļos lauku reģionos.
1980. gados Mihaila Gorbačova ieviestās perestroikas politikas apstākļos komjaunatnē sākās pārveidojumu procesi, taču to rezultātā organizācija sāka novājināties. 1991. gada septembrī Komjaunatnes 22. kongresā Maskavā organizācija pašlikvidējās.
VĻKJS starptautiski bija pārstāvēta Jauno komunistu internacionālē un Pasaules Demokrātiskās jaunatnes federācijā. Padomju okupācijas laikā no 1948. līdz 1990. gadam Rīgas 11. novembra krastmala par godu organizācijai tika dēvēta par Komjaunatnes krastmalu.
War
"War" ir īru rokgrupas U2 trešais studijas albums, kas tika izdots 1983. gadā. To producējis Stīvs Lilijvaits un tas ir pirmais grupas albums, kurā dominē politiskā tēma.
Vēsture
Albums sākas ar "Sunday Bloody Sunday", dedzīgu protesta dziesmu, kas ir krietni atšķirīga no nevainības un garīguma tēmām, kas ir raksturīgas pirmajiem diviem albumiem. Vairākos koncertos, piemēram priekšnesumā, kas ierakstīts U2 koncertalbumā "Under a Blood Red Sky", Bono paziņo, ka "šī nav dumpinieku dziesma". Intervijās viņš ir apgalvojis, ka tā ir pozitīva protesta dziesma par lietām, kuras mēs nevaram aizmirst, kaut gan vajadzētu. Lai arī iesākumā tā tika rakstīta par 1972. gada asiņaino svētdienu, sadursmi, kurā britu izpletņlēcēju pulks Ziemeļīrijā nošāva 14 īru protestētājus, vēlāk šo dziesmu grupa ir saistījusi arī ar citiem konfliktiem pasaulē, jo īpaši 1987. gada koncertā Denverā, ASV. Šī koncerta versija vēlāk tika iekļauta U2 filmā "Rattle and Hum". Pirms dziesmas izpildīšanas Bono atsaucās uz iepriekšējā dienā notikušo Atceres dienas sprādzienu Ziemeļīrijas pilsētā Eniskillenā un veltīja niknus komentārus Īrijā dzimušo amerikāņu virzienā, kuri "runā ar mani par pretošanos; revolūcijas atgriešanos mājās."
"War" bija pirmais albums, kurā grupas bundzinieks Mullens izmantoja klikšķinātāju, lai sinhronizētu savu bungu spēli ar pārējo grupas mūziku. Mullens 1983. gadā intervijā par albumu sacījis: "Es domāju, ka bungošana vienmēr ir bijusi diezgan vienkārša, es nedomāju, ka tai jābūt uzliesmojošai. Albumam "War" es izmantoju klikšķinātāju, ko tādu, ko iepriekš nebiju izmantojis, tas palīdz sinhronizēt laiku manās stereo austiņās. Kad es klausījos mūziku reizē ar klikšķinātāju, es zināju, kad man ir jāpiebremzē. Cerams nākamajā albumā būs vēl grūtāk, es kļūšu vēl labāks. Es to uztveru kā muzikālu progresu sev pašam, jo ierakstot šo albumu esmu daudz iemācījies, ieguvis savu stilu un tas ir tas, ko es vēlējos. Es uzskatu, ka albumā "War" ir viens noteikts stils, kāds tas nav bijis iepriekšējos albumos."
1989. gadā žurnāls "Rolling Stone" albumu "War" ierindoja 40. pozīcijā savā 100 labāko 1980. gadu albumā, savukārt 2003. gadā, kad žurnāls sastādīja 500 visu laiku labāko albumu sarakstu, "War" tajā bija 221. vietā.
No Wave
No Wave ir pagrīdes mūzikas, filmu, performances, video un laikmetīgās mākslas kustība, kas radās Ņujorkā 1970. gadu beigās.
War
Vēsture
Ir vairāki iemesli, kādēļ albumam ir dots nosaukums "War" ("karš"). 1982. gadā intervijā Bono sacīja, ka albums saucas "War", jo "Karš izskatījās kā 1982. gadu raksturojošais motīvs. Visur, kur vien skaties, no Folklenda salām līdz Tuvajiem Austrumiem un Dienvidāfrikai, visur bija karš. Nosaucot albumu šādā nosaukumā, mēs dodam cilvēkiem pļauku sejā, tajā pašā laikā attālinoties no omulīgā priekšstata, kas daudziem cilvēkiem bija par U2." Ģitārists The Edge par nosaukumu ir teicis: "Tas ir smags nosaukums. Tas ir truls. Tas nav kaut kas drošs, tas ir kā vajājoša uguns. Tas ir kaut kas tāds, pret ko cilvēki tiešām var izjust nepatiku. Taču mēs vēlējāmies uzņemt bīstamāku kursu, pielidot tuvāk vējam, tādēļ es domāju, ka nosaukums ir atbilstošs."
No Wave
No Wave galvenokārt izpaužas tieši mūzikā. No Wave mūzikai raksturīgākās iezīmes ir atonālas skaņas, vienveidīgs, atkārtots ritms, trokšņu mūzikas disonanse un vispārēja tendence muzikālās tekstūras izcelt vairāk par melodiju. Pazīstamākie No Wave mūzikas izpildītāji: Teenage Jesus, Glenn Branca, Theoretical Girls, Rhys Chatham, 8-Eyed Spy, Bush Tetras, The Del-Byzanteens, DNA, Džodija Harisa, Mars, The Static, Suicide, Ut un Sonic Youth. Latvijas mūzikā no No Wave kustības ietekmējusies grupa Nikto.
War
Stils
Albuma noskaņa kļūst aizvien tumšāka tam turpinoties—neskatoties uz līdzsvaru veidojošajām dziesmām kā "Two Hearts Beat as One", vienkāršu mīlas dziesmu (kaut gan bieži saistītu ar konfliktu starp katoļiem un protestantiem Īrijā), un "New Year's Day" (par Solidaritātes kustību Polijā), kas var tikt uztverta gan kā politiska, gan kā mīlas dziesma—līdz beidzas ar izjusto himnu "40".
Skaņa šajā albumā ir daudz skarbāka nekā pārējos U2 albumos, iespējams izņemot vienīgi "Achtung Baby". Iemesls tam ir fakts, ka The Edge izmanto daudz mazāk delajus un atbalsis, kā iepriekšējos un sekojošajos darbos.
"War" kļuva par U2 pirmo albumu, kas ieņēma 1. vietu Apvienotās Karalistes albumu topā, pārtraucot Maikla Džeksona albuma "Thriller" dominanci topā.
Dziesmā "40", kas savu nosaukumu ir ieguvusi no četrdesmitā Bībeles psalma, The Edge spēlē basu, bet Ādams Kleitons - ģitāru, kas ir pretēji parastajam viņu instrumentu sadalījumam. Vairākos koncertos (parasti šī dziesma ir bijusi koncertu noslēdzošā) viņi spēlēja viens otra mūzikas instrumentu.
Dziesmu saraksts
Visu dziesmu autori ir U2.
1993. gadā "Mobile Fidelity" skaņu laboratorija pārstrādāja albuma skanējumu un izdeva to kā īpašu zelta CD. Šajā izdevumā bija atšķirīgi dziesmu ilguma laiki: visredzamāk tas izpaudās dziesmā "Seconds", kurai klāt pieliktas 11,5 pārtraukuma sekundes (sākas apmēram 2:03), pagarinot tās ilgumu līdz 3:22. Dziesma "Like a Song" šajā izdevumā ir pagarināta līdz 5:00.
Vēlāk 1983. gadā grupa izdeva "Under a Blood Red Sky" (nosaukta pēc "New Year's Day" teksta rindiņas), albuma "War" koncertturnejas ierakstu.
Septiņstūris
Septiņstūris - daudzstūris ar septiņām malām. Septiņstūra leņķu summa ir 900°. Tam ir 14 diagonāles. Katrs regulāra septiņstūra leņķis ir aptuveni 128,57° liels.
Selims III
Selims III (osmaņu turku valodā: سليم ثالث [seli:mi sa:lis]) (1761. gada 24. decembris — 1808. gada 29. jūlijs) bija Osmaņu impērijas sultāns (1789—1807). Selima tēvs bija sultāns Mustafa III (1757—1774) un tronī viņš nomainīja savu tēvoci Abdulhamidu I (1774—1789).
Savā valdīšanas laikā Selimam III izdevās izskaust lielu daļu krāpnieku no militārajām aprindām un viņš veica vairākas valsts pārvaldes reformas finanšu resorā. Selims III izveidoja īpašu karaspēka armiju Nizam-ı Cedid, kas kļuva par tik iespaidīgu spēku, ka spēja apturēt jebkādu pretestību reformām no vietējo pašvaldību vadītāju un jeničeru puses.
Sajūtot Nizam-ı Cedid spēku, Selims III izdeva pavēli, kas noteica, ka katru gadu daļu karavīru no jeničeriem pārceļ uz jaunajam karaspēkam atbilstošām pakāpēm. Pēc šīs pavēles izdošanas aptuveni 10'000 jeničeri un citi reformu pretinieki Edirnē sarīkoja bruņotu sacelšanos, kas lika sultānam atlikt reformas uz nenoteiktu laiku. Joprojām risinājās militāras sadursmes Serbijā, Ēģiptē un citviet, kur sultāna karaspēks cieta sakāves vienu pēc otras. 1807. gadā Konstantinopolē ieradās Lielbritānijas flote un pieprasīja, lai sultāns piekāpjas Krievijas impērijas prasībām un izraida Napoleona I sūtni.
Francijas sūtnim bija ļoti liela ietekme uz Selimu III un tādēļ britu flote bija spiesta doties atpakaļ, nesasniegusi vēlamos rezultātus. Nemieri, kas risinājās dažādās formās un dažādās provincēs kļuva nekontrolējami un Selims III tos nespēja apslāpēt. Jeničeri atkal sarīkoja bruņotu sacelšanos, kurā piedalījās arī šeihs ul-islāms, kas pret reformām izdeva fatvu. Rezultātā Selimu III apcietināja, ieslodzīja un viņa vietā tronī iecēla viņa brāļadēlu Mustafa IV (1807—1808).
Rustčukas pašā Mustafa Bajrakdars, kas bija reformu atbalstītājs, savāca 40'000 lielu karaspēku un devās uz Konstantinopoli, lai Selimu III atbrīvotu un atjaunotu tronī. Tomēr viņš galvaspilsētu sasniedza par vēlu, jo galvenais melnais einuhs ar saviem vīriem Selimu jau bija paspējis nogalināt. Bajrakdaru šāds notikums saniknoja un viņš nogalināja Mustafa IV, bet viņa vietā tronī tagad kāpa Mahmuds II (1808—1839), kurš bija pēdējais dzīvs palikušais Osmaņu dinastijas pārstāvis.
Interese par dzeju un mākslu
Selims III bija liels mūzikas cienītājs un viņam pašam piemita laba dziedātāja un komponista talants. Viņš sacerēja četrpadsmit makamus, no kuriem trīs ir populāri arī mūsdienās. Ir zināms, ka viņš ir autors četrām mūzikas kompozīcijām, un daļa no tām joprojām ir populāras turku klasiskās mūzikas izpildītāju repertuārā. Selims III mīlēja spēlēt arī neju un tanburu.
Selima interese par mūziku radās laikā, kad viņš bija princis un viņu mācīja Krimas Ahmets Kamils un Tanbura Izaks. Selims III ļoti augstu vērtēja Tanbura Izaku un, kad Izaks ienāca telpā, Selims vienmēr piecēlās.
Niks Rivera
Niks Rivera (en), vairāk zināms kā Dakteris Niks, ir tēls animētajā seriālā "Simpsoni". Niks ir šarlatāns ar medicīnisko izglītību. Tēlu ierunājis Henks Azarija.
Tēls ir ārstu parodija, kas mācījies "aizdomīgās" medicīnas koledžās. Iespējams, tēls ieguvis savu vārdu, pateicoties personīgajam Elvisa Preslija ārstam Džordžam Niopoulsam, kas bieži stādījās priekšā kā Dakteris Niks.
.gi
.gi ir augšējā līmeņa domēns (ccTLD), kura paredzētais pielietojums ir saistīts ar Gibraltāru. Domēns izveidots 1995. gadā. Domēna sponsors ir Sapphire Networks, bet domēnu reģistrēšanu nodrošina GibNet. Otrā līmeņa domēni ir ierobežoti Gibraltāra uzņēmumiem un organizācijām, savukārt arī trešā līmeņa domēniem pastāv dažādi ierobežojumi.
Ārējās saites
Toppdomän
Krišjānis Kalniņš
Krišjānis Kalniņš (1847—1885) bija latviešu jurists un sabiedriskais darbinieks. Pirmās Tautas atmodas darbinieks, ilggadējs Rīgas Latviešu biedrības priekšnieks (1875—1885).
Dzīvesgājums
Dzimis 1847. gada 26. (14.) jūlijā Derpeļmēmeles muižas "Kalniņu" māju saimnieka ģimenē (tagad Codes pagasts). Viņš mācījās Bauskas apriņķa skolā un Jelgavas ģimnāzijā, studēja tieslietas Maskavas universitātē. No 1870. gada Kalniņš piedalījās Maskavas latviešu lasāmajos vakaros Friča Brīvzemnieka vadībā. Šajā laika viņš publicēja apcerējumu par latviešu Saules teikām, kas pamatojās uz mitologa Manharda pētījumiem.
No 1872. gada Kalniņš dzīvoja Rīgā un strādāja kā advokāts, drīz vien kļuva populārs latviešu sabiedriskajā dzīvē. 1880. gadā viņš vadīja latviešu deputāciju pie Krievijas impērijas ķeizara Aleksandra II, bet 1882. gadā pie ķeizara Aleksandra III. Miris 1885. gada 25. (13.) decembrī, pēc nāves viņu ar lielu godu pavadīja izvadīja liels skaits cilvēku. Pat Rīgas vācu avīze atzīmēja, ka no viņa izgājis spēks, kas latviešus saistījis uz kopēju darbību.
Sabiedriskā darbība
No 1875. gada līdz pat savai nāvei Krišjānis Kalniņš bija Rīgas Latviešu biedrības priekšnieks. Kalniņa gaišais skats, lielā enerģija, bagātās runātāja dāvanas modināja pret viņu cienību arī pretiniekos.
Maksims Tarasovs
Maksims Tarasovs (dzimis ) ir bijušais Latvijas futbolists, aizsargs.
1993. gada Latvijas futbola Virslīgas sezona
'''Latvijas futbola Virslīgas 1993. gada sezona''' bija 19. Virslīgas sezona, kas sākās 1993. gada 24. aprīlī, bet noslēdzās 23. oktobrī. Par Latvijas čempioniem tāpat kā iepriekšējā sezonā kļuva "Skonto", kas tuvākos sekotājus Rīgas "Olimpiju" un "RAF" apsteidza par 8 punktiem. Par labāko vārtu guvēju kļuva "Skonto" uzbrucējs Aleksandrs Jeļisejevs ar 20 gūtajiem vārtiem. Salīdzinot ar iepriekšējo sezonu, bija mainījies Virslīgas komandu skaits - tagad 12 komandu vietā piedalījās 10, kuri izspēlēja divu riņķu turnīru.
Johannes Kepler ATV
Johannes Kepler jeb ATV-002 bija otrais Eiropas kravas kosmosa kuģis no Automated Transfer Vehicle sērijas, kas paredzēts Starptautisko kosmisko staciju (SKS) apgādei. Tas nosaukts 17. gadsimta vācu zinātnieka Johanesa Keplera vārdā. Transportkuģi palaida.
Krava
Kosmosa kuģis uz staciju nogādāja 7,1 t kravu, tai skaitā 1600 kg sauskravas, 4534 kg degvielas (850 kg stacijas degvielas krājumiem), 100 kg skābekli.
Lidojuma gaita
Johannes Kepler tika palaists 21:50:55 UTC ar nesējraķeti Ariane 5ES (V200) no starta laukuma ELA-3 Gviānas kosmiskajā centrā Kurū, Franču Gviānā.
Transportkuģis ar SKS saslēdzās 24. februārī 15:59 UTC automātiskā režīmā pie Zvezda moduļa.
25. februārī tika veikts stacijas orbītas pacelšanas manevrs ar Johannes Kepler orbītas korekcijas dzinējiem. Tas sākās 10:33 UTC un ilga 3 minūtes 18 sekundes, paaugstinot orbītas vidējo augstumu par 0,86 km. Stacijas kompleksa telpisko orientāciju nosrošināja ar Zvezda moduļa un Progress M-09M dzinējiem. Manevrs tika veikts, lai izmēģinātu ATV dzinējus.
18. martā tika realizēts vēl viens orbītas pacelšanas manevrs. ATV-2 orbītas korekcijas dzinēji tika iedarbināti 06:00 UTC un darbojās 14 minūtes 43 sekundes, iztērējot 290 kg degvielas. Stacijas telpiskais stāvoklis tika nodrošināts, darbinot Zvezda moduļa un transportkuģa Progress M-09M dzinējus, tiem iztērējot 29 kg. Orbīta tika pacelta vidēji par 3,8 km.
2. aprīlī nācās veikt neplānotu manevru, lai izvairītos no pavadoņu Iridium 33 un Kosmos-2251 sadursmē radušās atlūzas. 02:36 UTC tika iedarbināti Johannes Kepler dzinēji. Rezultātā stacijas augstums tika pacelts par 800 m.
2. jūnijā ar Johannes Kepler dzinējiem tika veikts stacijas orbītas pacelšanas manevrs, kas ilga 897 sekundes. Rezultātā orbītas augstums palielinājās par 3,74 km.
12. jūnijā tika veikti divi manevri ar ATV-002 dzinējiem. Pirmais sākās 14:15 UTC un ilga 36 minūtes 6 sekundes. Otrais sākās 18:20 un ilga 40 minūtes 12 sekundes. Rezultātā SKS orbīta tika paaugstināta vidēji par 19,2 km. Manevrs tika sadalīts divos tādēļ, ka raķešdzinēju darbināšanas laikā tie sakarst un jādod laiks atdzišanai.
Vēl viena orbītas pacelšana notika 15. jūnijā. Manevrs sākās 15:55 UTC un ilga aptuveni 40 minūtes. Orbīta tika pacelta par vidēji 10,2 km.
Pēdējo stacijas orbītas maiņas manevru ATV-002 veica 17. jūnijā. To sāka 16:21 UTC un ilga aptuveni 27 minūtes. Orbīta tika pacelta par vidēji 6,8 km.
14:46:30 UTC Johannes Kepler atvienojās no stacijas. Tajā pašā dienā 18:30 UTC ATV veica manevru, lai izvairītos no kosmiskā atkrituma. 21. jūnijā 17:07 UTC Johannes Kepler iedarbināja dzinējus un 10 min 9 s, lai ieietu eliptiskā orbītā. 20:04 tika veikts 14 min 9 s ilgs manevrs, lai ieietu nolaišanās trajektorijā. Pēdējais radiosakaru kontakts ar kuģi tika zaudēts 20:41:39 UTC, kad tas iegāja Zemes atmosfērā aptuveni 80 km augstumā. Kuģis sadega atmosfērā, nesadegušās daļas iekrita Klusajā okeāna dienviddaļā aptuveni 20:44 UTC.
.id
.id ir augšējā līmeņa domēns (ccTLD), kura paredzētais pielietojums ir saistīts ar Indonēziju. Domēns izveidots 1993. gadā. Domēna sponsors ir IDNIC-PPAU Mikroelektronika, bet domēnu reģistrēšanu nodrošina PANDI.
2009. gada Eiropas čempionāts basketbolā
'''2009. gada Eiropas čempionāts basketbolā (EuroBasket 2009)''' bija 36. kontinenta čempionāts, kas norisinājās septiņās Polijas pilsētās (Bidgoščā, Gdaņskā, Katovicē, Lodzā, Poznaņā, Varšavā, Vroclavā), laika posmā no līdz. Eiropas čempionātā piedalījās 16 Eiropas vīriešu basketbola valstsvienības.
Par Eiropas čempioniem pirmo reizi vēsturē kļuva Spānijas izlase, kas finālā ar 85:63 pārspēja Serbiju. Bronzas medaļas izcīnīja Grieķija. Šīs komandas, kā arī Slovēnija, Francija un Horvātija izcīnīja tiesības piedalīties 2010. gada Pasaules čempionātā. Par turnīra vērtīgāko spēlētāju tika atzīts Spānijas izlases centra spēlētājs Pau Gazols, kas kļuva arī par rezultatīvāko spēlētāju.
Latvijas basketbola izlase bija iekļauta B grupā, kas spēlēja Gdaņskā Hala Olivia. Trijās spēlēs Latvija izcīnīja vienu uzvaru (pār Vāciju), palika pēdējā vietā grupā un nekvalificējās ceturtdaļfinālam. Atbalstīt izlasi bija ieradušies ap 2000 līdzjutēju no Latvijas. Izlases dalībā čempionātā, bet īpaši sagatavošanās ciklā, bija vairāki skandāli saistībā ar spēlētāju disciplīnu. Pēc čempionāta Latvijas Basketbola savienība vairākus izlases spēlētājus uz laiku diskvalificēja no spēlēšanas nacionālajā izlasē.
Somijas pilsētu uzskaitījums
Pilsētu uzskaitījums
Piezīmes
HK Liepāja
Vēsture
HK Liepāja tika dibināts 2014. gada maijā, gadu pēc tam, kad darbību pārtrauca HK Liepājas Metalurgs. Jaunā komanda tika dibināta ar ievērojamu pašvaldības atbalstu. Oktobra nogalē komanda noslēdza sadarbības līgumu ar KHL vienību Rīgas "Dinamo".
Turpmākajās divās sezonās komandai neizdevās atkārtot iepriekšējos panākumus, pusfināla sērijās piekāpjoties attiecīgi HK MOGO un HK Kurbads. aprīlī klubs paziņoja, ka par tās galveno treneri apstiprināts Maksims Bogdanovs. Viņa vadībā komanda nākamo sezonu noslēdza piektajā vietā, izslēgšanas kārtai nekvalificējoties. 2019.—20. gada sezonu HK Liepāja noslēdza ceturtajā vietā, taču izslēgšanas turnīrs tika atcelts COVID-19 pandēmijas dēļ.
Līgas apbalvojumi
Komandas spēlētāji, kas saņēmuši līgas apbalvojumus.
Valērijs Pustovoitenko
Valērijs Pustovoitenko (uk; dzimis, Adamivkā, Ukrainā) ir Ukrainas politiķis, kurš bija premjerministrs divus gadus, no līdz. Viņš šo amatu zaudēja pēc tam, kad uz otru termiņu tika ievēlēts prezidents Leonīds Kučma.
Zārbrikene
Zārbrikene (, izrunā:, , izrunā: ) ir pilsēta Vācijas dienvidrietumos, Zāras federālās zemes administratīvais centrs. Tā atrodas Zāras upes krastos. Pilsētas nosaukums burtiskā tulkojumā ir "Zāras tilti", atsaucoties uz tiltiem pāri Zāras upei. Zārbrikenē ir attīstīta smagā rūpniecība; tās čugunlietuve, kas dibināta 1873. gadā, ir iekļauta UNESCO Pasaules mantojumu sarakstā.
Pilsēta smagi cieta Otrā pasaules kara laikā, kad tā tika spēcīgi sabombardēta.
Viktors Juščenko
Viktors Juščenko (uk; dzimis, Horuživkā, Sumu apgabalā Ukrainā) ir Ukrainas politiķis. No 2005. līdz 2010. gadam bijis 3. Ukrainas prezidents.
Dzīvesgājums
Dzimis 1954. gadā Ukrainas ziemeļaustrumos Sumu apgabalā skolotāju ģimenē. Studēja Ternopiļas Finanšu tehniskajā institūtā. No 1975. līdz 1985. gadam strādāja par bankas ierēdni Sumu apgabalā, pēc tam Kijivā. No 1987. gada strādāja PSRS Agroprombankas Ukrainas filiālē, no 1990. gada Ukrainas Zemkopības bankā. Pēc Ukrainas neatkarības atgūšanas 1991. gadā Juščenko bija Ukrainas Centrālās bankas prezidents (1993—1999) un Ukrainas premjerministrs (1999—2001). Kā politiskās koalīcijas Mūsu Ukraina (Наша Україна) līderis Juščenko bija galvenais opozīcijas kandidāts 2004. gada oktobra/novembra Ukrainas prezidenta vēlēšanās. Vēlēšanu kampaņas laikā 2004. gada septembrī Juščenko mēģināja noindēt ar dioksīnu, bet viņš izdzīvoja. Pēc sākotnējiem vēlēšanu rezultātiem par uzvarētāju tika pasludināts viņa galvenais konkurents Viktors Janukovičs, taču Ukrainas Augstākā tiesa 3. decembrī apmierināja Juščenko prasību un daudzo pārkāpumu dēļ anulēja Centrālās vēlēšanu komisijas lēmumu par 21. novembrī notikušās prezidenta vēlēšanu otrās kārtas uzvarētāju pasludināt promaskavisko premjerministru Viktoru Janukoviču. Atkārtotajās decembra vēlēšanās saņemot 52% balsu, uzvarēja Juščenko.
2006. gadā Ukrainas prezidentu Juščenko apbalvoja ar Triju Zvaigžņu ordeni.
2010. gada Ukrainas prezidenta vēlēšanu pirmajā kārtā savāca tikai 5,45% balsu. Juščenko prezidenta amatā nomainīja vēlēšanās uzvarējušais Viktors Janukovičs.
Mahmuds II
Mahmuds II (osmaņu turku valodā: محمود ثاني [mahmudî ʃa:ni:]) (1785. gada 20. jūlijs — 1839. gada 1. jūlijs), 30. Osmaņu impērijas sultāns (1808-1839), sultāna Abdulhamida I dēls.
1808. gadā pie varas esošais viņa pusbrālis, sultāns Mustafa IV (1807-1808), pēc apvērsuma mēģinājuma pavēlēja Mahmudu sodīt ar nāvi, kopā ar brālēnu, gāzto sultānu Selimu III (1789-1807). Selimu izdevās nogalināt, bet Mahmudu veiksmīgi paslēpa viņa māte, kura sarīkoja sacelšanos pret Mustafa, lai viņa vietā Mahmuds kļūtu par sultānu. Pēc atentāta, sacelšanās vadonis Mustafa Bajrakdars kļuva par Mahmuda II lielvezīru.
Lielvezīrs Mustafa Bajrakdars ierosināja turpināt sagatavošanos reformām, kuras bija apstājušās dēļ Mustafa IV 1807. gadā sarīkotā apvērsuma. Tomēr, Ibrahima kareivjiem izdevās nogalināt lielvezīru un uz laiku apturēt iespējamās reformas. Vēlāk Mahmuda II reformas tomēr tika uzsāktas visā impērijā.
Mahmuda II valdīšanas laikā Osmaņu impērija pieredzēja pirmo savas pavalsts atdalīšanos: 1821. gadā ar atklātu pretošanos pret Osmaņu varu, uzsākās Grieķijas neatkarības karš un jau 1832. gada jūlija Konstantinopoles līgums nodrošināja Grieķijas neatkarības atzīšanu. Ar šo līgumu sākās Osmaņu impērijas faktiska sadalīšanās mazākās valstīs, jo citas ne-turku tautības visā impērijā sāka veidot nacionālās kustības.
Sultāna lielākais sasniegums bija jeničeru armijas korpusa likvidēšana 1826. gadā un jaunas, laicīgas Osmaņu armijas izveide. Tika uzsākti sagatavošanas darbi plašajām Tanzimata reformām, kuru rezultātā tika radikāli mainīts ģērbšanās stils, arhitektūra, likumdošana, valsts pārvaldes iekārta un tika uzsākta zemes reforma.
Mahmuds II mira 1839. gadā dēļ tuberkulozes un viņa bērēs piedalījās lieli cilvēku pūļi. Pēc viņa par sultānu kļuva viņa dēls Abdulmedžids I.
Kepler
Kepler var būt:
Blūms
Blūms ir vācu/ebreju ( — 'zieds') vai arī anglosakšu ( — '[dzelzs] stienis') cilmes uzvārds, kas sastopams arī Latvijā (siev. dz. Blūma). Cilvēki ar šo uzvārdu:
Ķesteru kapi
Ķesteru kapi atrodas Neretas austrumos, uz ziemeļiem no Neretas ūdenskrātuves. Tā ir luterāņu atklātā kapsēta. Kapsētā atrodas kapliča. .
Ķesteru kapos atrodas vairāku Neretas ievērojamu novadnieku atdusas vietas:
Kabūra
Kabūra ir komūna Francijā, Lejasnormandijas reģionā.
Ziemā iedzīvotāju skaits ir aptuveni 3500, taču vasaras periodā tas var pieaugt pat līdz 40 000 iedzīvotāju lielā tūristu pieplūduma dēļ.
Epiproktas
Epiproktas, epiproktu apakškārta (Epiprocta) ir salīdzinoši jauna spāru kārtas (Odonata) taksonomiskā vienība, kas apvieno 2 infrakārtas: dažādspārnu spāres (Anisoptera) un Āzijas primitīvās spāres (Epiophlebioptera). Pēdējai no infrakārtām, balstoties uz ģenētiskajiem pētījumiem, tika nomainīta piederība apakškārtai (kādreiz tā tika klasificēta Anisozygoptera apakškārtā ). Atklājās, ka sugām, kas pieder pie Āzijas primitīvajām spārēm, ir kopīgs priekštecis ar dažādspārnu spārēm un tās attīstījušās paralēli dažādspārnu spāru grupai, līdz ar to nav pamata Āzijas primitīvās spāres izdalīt atsevišķā Anisozygoptera apakškārtā, kas atbilstoši jaunajiem atklājumiem tika likvidēta. Lai apvienotu abas "māsu" infrakārtas, 1996. gadā tika izveidota jauna epiproktu apakškārta.
Sistemātika
Epiproktu apakškārta (Epiprocta)
Daudzdimensiju analīze
Daudzdimensiju analīze ir datu analīzes process statistikā un ekonometrijā, kas sagrupē datus divās vai vairāk kategorijās: datu dimensijās un novērojumos. Piemēram, datu krājums par Latvijas iedzīvotāju skaitu reģionos konkrētā gadā ir uzskatāms par vienas dimensijas datiem. Savukārt Latvijas reģionu iedzīvotāju skaita izmaiņas pa gadiem ir divdimensiju datu krājums. Viens no daudzdimensiju analīzes piemēriem ir klasteru analīze.
Daudzās zinātnes jomās divdimensiju datu krājumus dēvē arī par paneļdatiem. Praksē par daudzdimensiju datiem bieži uzskata tikai tādus, kuros ir trīs vai vairāk dimensiju, kaut gan teorētiski pietiek ar divām vai vairāk dimensijām.
Daudzdimensiju statistiskā analīze
Daudzdimensiju statistiskā analīze (multivariate statistical analysis) aplūko statistiskās metodes, kas apraksta un analizē visdažādākā veida datus. Pamatā šīs metodes ir balstītas uz varbūtības modeli, kas pazīstams kā daudzdimensiju normālais sadalījums (multivariate normal distribution).
Daudzdimensiju statistiskā analīzes būtība un mērķi
Daudzi statistiskie pētījumi konfrontē analītiķi ar dažādu mainīgo lielumu datiem katram no indivīdiem. Dažreiz vērtību kopums vienam mainīgajam var gadīties, ka ir tuvu saistīts ar kādu citu vai citiem mainīgo vērtību kopumiem, kādreiz tāda saistība var vispār nemaz nebūt. Tāda veida variāciju saistību pētījumi (vai tieši šo saistību trūkums) ir viens no daudzdimensiju analīzes aspektiem. Otrs aspekts ir saistīts vairāk ar attiecībām starp indivīdiem nevis mainīgajiem. Var tikt uzdots jautājumi: <li> kādi indivīdi ir līdzīgi ņemot vērā mainīgo vērtības?</li> <li> līdz kādai robežai eksistē līdzīgu indivīdu grupas un kā tādu grupu definēt?</li> <li> kuri no indivīdiem neiederas grupā?</li> Tādējādi daudzdimensiju analīzes metodes var vispusīgi iedalīt divās grupās — vienas ar fokusu uz indivīdiem (vai indivīdu grupām) un otras ar fokusu uz mainīgajiem lielumiem. Piemēram, galveno komponentu analīze pēta, kuri mainīgie ir cieši saistīti (korelē) un kuri nav. No otras puses, piemēram, diskriminantu analīze pēta, cik tālu indivīdu grupas datu matricē atšķiras viena no otras tieši mainīgo lielumu vērtību kontekstā. Daudzdimensiju analīze sastāv no metožu krājuma, kas var tikt izmantotas, kad vairāki mērījumi tiek veikti uz katru objektu vai indivīdu ar vienu vai vairākām pārbaudēm. Praksē daudzdimensiju datu kopumi ir bieži sastopami, kaut arī tie varbūt netiek tieši kā tādi analizēti. Bet kādreiz ekskluzīvā viendimensiju procedūru izmantošana mūsdienās vairs nav attaisnojama, ņemot vērā plašo un lēto skaitļošanas tehnikas iespējas, lai apstrādātu dažādo datu apjomus. Tas tad arī var būt minēts par iemeslu, kādēļ daudzdimensiju analīze ir tik populāra un bieži izmantota mūsdienās, jo plaši ir pieejamas dažādas datora programmu paketes, lai veiktu nepieciešamās kalkulācijas. Ka daži piemēri no datoru programmu paketēm var tikt minēti — SPSS (Statistical Package for Social Sciences), GENSTAT, SAS, BMDP.
Daudzdimensiju statistiskās analīzes metožu veidi
Parimals Muhopadhjajs savā grāmatā „Multivariate Statistical Analysis” visas daudzdimensiju analīzes metodes ir iedalījis divos veidos:
1. Pakļautības metodes (dependence methods) tiek pielietotas gadījumā, ja interesē saistību meklēšana starp reaģējošo mainīgo (response variables) vai pakļauto mainīgo (dependent variables) kopumu vai kritēriju mērījumiem (criteria measures) un izskaidrojošo mainīgo (explanatory variables) vai paredzamo mainīgo (predictor variables) kopumu. Pakļautības metodes cenšas paredzēt reaģējošo mainīgo vai kritēriju mērījumu vērtības balstoties uz paskaidrojošiem mainīgajiem.
2. Savstarpējās atkarības metodes (interdependence methods) izmanto gadījumos, kad interesē savstarpējās saistības starp mainīgo kopumu, kuri ir bez jebkādas mainīgo klasifikācijas. Savstarpējās atkarības metodes to būtībā ir mazāk izskaidrojošas, jo parādību vai struktūru pamatdatus paskaidrošanā tās bieži vien izmanto datu reducēšanas apstrādi.
Pakļautības metodes (dependence methods)
1. Daudzkārtējā regresija (multiple/multivariate regression)
Daudzdimensiju regresija ir piemērota, kad mēs esam ieinteresēti pētīt reaģējošo mainīgo kopumu atkarību no paredzamo mainīgo kopuma, lai novērtētu vai paredzētu vidējās vērtības pakļautajiem mainīgajiem, balstoties uz paredzamo mainīgo zināmajām vērtībām.
3. Logit analīze (logit analysis)'''
Tā ir piemērota, kad vienīgais kritērija mainīgais (single criterion variable) ir nošķirts un visi paredzamie mainīgie ir kategoriski.
4. Daudzdimensiju pretrunu jeb dispersijas analīze un kovariances analīze (multivariate dispersion analysis/multivariate analysis of variance (MANOVA) and Covariance (MANCOV))
Daudzdimensiju pretrunu analīze ir piemērota tehnika tad, kad vairāki reaģējošie mainīgie ir pieejami un mūs interesē pētīt dažāda līmeņa veidu mainīgo (design variables) (paskaidrojošo mainīgo) ietekmi uz kritēriju mērījumiem. Kad viens no eksperimentālajiem mainīgajiem ir vienlaicīgi notiekošs mainīgais (concomitant variable), kas tiek mērīts pēc proporcijas skalas (ratio scale), tad tehnika tiek saukta par daudzdimensiju koverācijas analīzi.
Šinī gadījumā mēģina noteikt lineāro saistību starp paredzamo mainīgo kopumu un kritēriju mērījumu kopumu. Tiek mēģināts atrast divas lineāras funkcijas, kur viena ir no pakļauto mainīgo kopuma un otra ir no paredzamo mainīgo kopuma, tā lai produktu-momenta (product-moment) korelācija ar šīm divām funkcijām būtu maksimāla. Līdzīgi mēs varam atrast citus lineāro funkciju pārus, kas ir taisnleņķa iepriekšējām funkcijām, tā lai to produktu-momenta korelācija būtu maksimāla.
Savstarpējās atkarības metodes (interdependence analysis)
Ja vismaz viens no mainīgajiem ir mērīts ar proporcijas skalas palīdzību, tad sekojošas daudzdimensiju analīzes tehnikas var tikt piemērotas:
Šī ir datu reducēšanas tehnika, kurā galvenais mērķis ir atrast mainīgo lineāro kombināciju, kas uzskaita, cik vien iespējams daudz, kopējās neatbilstības. Tā ir pirmā galvenā komponente. Otrā galvenā komponente ir lineārā mainīgo kombinācija, kas ir taisnleņķa attiecībā pret pirmo un kam ir maksimālā neatbilstība starp visām šāda veida kombinācijām. Šinī gadījumā ir nepieciešams apstāties pēc dažiem soļiem, kad vairākums (80 — 85% vai vairāk) no kopējām neatbilstībām ir uzskaitītas.
Tā arī ir datu reducēšanas tehnika, kas cenšas noteikt iespējami daudz kopējos faktorus, t.i., kopējās neatbilstības. Tomēr atšķirībā no galveno komponentu metodes, šie faktori ir iepriekš nenovēroti nejauši mainīgie.
Tā ir datu reducēšanas tehnika, kas cenšas noteikt neliela apjoma grupas tā, lai elementi, kas ir novietoti vienā un tajā pašā grupā būtu vairāk līdzīgi viens otram nekā tiem elementiem, kas ir piederoši citai grupai.
9. Metriskā daudzdimensiju skalēšana (metric multidimensional scaling)